Ucéu - Uiquipedia

# Ucéu

### De Uiquipedia

Ucéu ye un pueblu llionés de la comarca de la Cepeda ya pertenez al conceyu de Villagaton-Brañuelas.

Na hestoria dende'l sieglu XI, el so nome vien d'urz (brezo en castellanu). Llevántase alrodiu de cuetos embaxo'l Manzarnosu, de 1338 metros d'altor. Caleyando peles sos cais, alcuentramos cases llariegues de piedra ya pozos empedriaos perbien fechos, lo que yera una carauteristica de tol nuesu conceyu.

Sedrán prestoses pal visitante les güeyaes que podrá facer dende'l picu cimeru del pueblu, nomáu Manzarnosu o tamién podrá averase a La Canalina pa prebar les sos augües nidies, nel valle del riéu San Tirsu.

La ilesia, n'honor a San Claudiu, foi fecha tamién en piedra nel añu 1492, data que se fízo marcar xunto col nome de la condesa de Baena na gran campana pero que como asocedió en munchos pueblos cepedanos, finó los sos dies fundida.

Ainda se conserva una parte de l'antigua ilesia como l'arcu ya pieces de sillería.

Retrieved from "http://ast.wikipedia.org../../../u/c/%C3%A9/Uc%C3%A9u.html"

Categoría: Llión

##### Views

- Artículu
- Discusión
- Revisión actual

##### Buscar